ઘાટકોપરના ગુજરાતી નગરસેવક પ્રવીણ છેડાએ ગઈ કાલની અકસ્માતની ઘટના પછી ‘મિડ-ડે’ને કહ્યું હતું કે ‘આ વિસ્તારમાં સિગ્નલ હોવા છતાં ટ્રાફિક-પોલીસ ગુજરાતી લોકોને ટાર્ગેટ બનાવવા સિગ્નલ બંધ કરી દઈને બકરો ક્યારે ફસાય એની રાહ જોતા ઊભા હોય છે. ટોઇંગ-વૅન માટે હજી બુધવારે ફરિયાદ મળી હતી કે મહાત્મા ગાંધી રોડ પરના સંપટ સ્ટોર્સ પાસે પાર્કિંગ માટે ઊભેલી ગાડીઓને ટો કરવા માટે અચાનક નો-પાર્કિંગનું બોર્ડ લગાડીને અનેક કાર-ઓનર પાસેથી દંડની વસૂલાત કરવામાં આવી હતી.’